gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3634, del 26-11-1999 (1999/9756)

Expedient número 544/9491-YLV. Estudi d'impacte ambiental: construcció de camí forestal al terme municipal de Castellfort (Castelló).
-------------------------------------------------------------------------------------------------------------------------------------

### Dades del document

Número de DOGV
:   3634

Data del DOGV
:   26-11-1999

Secció del DOGV
:   V. ALTRES ANUNCIS - E) MEDI AMBIENT

Número del document
:   1999/9756


Organisme emissor
:   Conselleria de Medi Ambient

Tipus de document
:   Anunci

Expedient número 544/8702-ULQ. Estudi d'impacte ambiental: construcció de camí forestal al terme municipal de Castellfort (Castelló). [1999/Q9756]
  
De conformitat amb el que s'estableix en l'article 22 del Decret 162/1990, de 15 d'octubre, pel qual s'aprova el Reglament, per a l'Execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: construcció de camí forestal al terme municipal de Castellfort (Castelló).
  
Expedient: 544/0170-KTG
  
Terme municipal: Castellfort (Castelló).
  
Promotor: Explotaciones Agrícolas Vielsa, SL.
  
Lloc: Conselleria de Medi Ambient, carrer de l'Arquitecte Alfaro, 39, 46961 València, i Ajuntament de Castellfort (Castelló).
  
Període: 30 dies hàbils comptadors de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3547, del 27-07-1999 (1999/6485)

Informació pública de l'estudi de detall del solar situat al carrer de Blasco Ibáñez, Mestre Lope, Cervantes i Pedros.
----------------------------------------------------------------------------------------------------------------------

### Dades del document

Número de DOGV
:   3547

Data del DOGV
:   27-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6485


Organisme emissor
:   Ajuntament de Burjassot

Tipus de document
:   Anunci

Informació pública de l'estudi de detall del solar situat al carrer de Blasco Ibáñez, Mestre Lope, Cervantes i Pedros. [1999/M6485]
  
En compliment del que disposa l'article 46.4 de la Llei 6/1994, Reguladora de l'Activitat Urbanística de la Comunitat Valenciana, se sotmet a informació pública, per termini de 20 dies, comptats des de l'última publicació del present edicte, l'estudi de detall del solar situat al carrer de Blasco Ibáñez, Mestre Lope, Cervantes i Pedros promogut per Maestro Lope, Promociones Inmobiliarias, SL.
  
Durant el dit termini els qui hi estiguen interessats podran examinar l'expedient durant les hores d'oficina i presentar les al·legacions que estimen oportunes.
Diari Oficial de la Generalitat Valenciana


Sumari del DOGV 3491, del 10-05-1999 (1999/2977)

Recurs contenciós administratiu número 01/1165/1998.
----------------------------------------------------

### Dades del document

Número de DOGV
:   3491

Data del DOGV
:   10-05-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/2977


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/1165/1998. [1999/Q2977]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que la senyora Rosa María Arguedas Vilella i l'Ajuntament d'Almenara han interposat un recurs contenciós administratiu, amb el número 01/1165/1998, contra la Resolució de data 20 de febrer de 1998, de la Conselleria de Obres Públiques, Urbanisme i Transports, referència RO-172/97 JAG/jp, per la qual es resol el recurs ordinari formulat contra l'Acord de 28 de juliol de 1997, sobre l'informe desfavorable per a la instal·lació d'un restaurant torrador al carrer d'Aranda, 74, de Almenara.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3513, del 09-06-1999 (1999/4484)

Informació pública del Projecte de Reparcel·lació de la Unitat d'Actuació Zona Nord.
------------------------------------------------------------------------------------

### Dades del document

Número de DOGV
:   3513

Data del DOGV
:   09-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4484


Organisme emissor
:   Ajuntament de Simat de la Valldigna

Tipus de document
:   Anunci

Informació pública del Projecte de Reparcel·lació de la Unitat d'Actuació Zona Nord. [1999/Q4484]
  
L'Ajuntament de Simat de la Valldigna, per l'Acord aprovat amb data 8 d'abril de 1999, sotmet a informació pública el Projecte de Reparcel·lació de la Unitat d'Actuació Zona Nord, promoguda per aquest ajuntament, la qual cosa es fa pública mitjançant aquest edicte.
  
Els interessats poden consultar la documentació a les dependències municipals, així com formular al·legacions en el termini de 20 dies des de la inserció d'aquest edicte en el Diari Oficial de la Generalitat Valenciana.
  
Simat de la Valldigna, 9 d'abril de 1999.- L' alcalde: Vicente Palomares Andrés.
  
b) LICITACIÓ DE CONTRACTES ADMINISTRATIUS
  
1. Administració territorial de la Generalitat Valenciana
  
 Conselleria de Sanitat
Diari Oficial de la Generalitat Valenciana


Sumari del DOGV 3492, del 11-05-1999 (1999/3923)

Rotlle d'apel·lació número 891/1998. Cèdula de notificació.
-----------------------------------------------------------

### Dades del document

Número de DOGV
:   3492

Data del DOGV
:   11-05-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/3923


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 891/1998. Cèdula de notificació. [1999/S3923]
  
La Secció Sisena de l'Audiència Provincial de València, ha dictat en el rotlle d'apel·lació número 891/1998, la sentència que té com a encapçalament i part dispositiva el que es diu tot seguit:
  
" Audiència Provincial de València
  
Secció Sisena
  
Sentència número 330
  
- President: Vicente Ortega Llorca.
  
Magistrats:
  
· Ana Pérez Tórtola.
  
· Juan Fermín Prado Arduto.
  
València, 13 d'abril de 1999
  
La Secció Sisena d'aquesta Audiència Provincial de València, sent-ne ponent la magistrada Ana Pérez Tórtola, ha vist les actuacions de judici de menor quantia promogudes davant el Jutjat de Primera Instància número 2 de Sueca pel senyor Salvador Escrihuela Aslandis i la senyora Amparo Escrihuela Álvarez contra el senyor Pascual Arios Sales, el senyor José Escrihuela Escrihuela i la senyora María Carmen Correoso Correoso sobre la nul·litat d'escriptura pendents davant aquesta en virtut del recurs d'apel·lació interposat pel demandant, representats per la procuradora Purificación Higuera Luján i dirigit pel lletrat el senyor César Vila Ferrer, ha comparegut l'apel·lat el senyor Pascual Arios Sales, representat pel procurador el senyor Javier Roldán García i dirigit pel lletrat el senyor Andrés Gómez Portilla, i l'apel·lat el senyor José Escrihuela Escrihuela, representat pel procurador José Carbonell Genovés i dirigit per la lletrada Azucena Lledó Pons. No havent comparegut l'apel·lada la senyora María Carmen Correoso Correoso.
  
Decisió
  
1. Desestimar el recurs d'apel·lació interposat per la representació del senyor Salvador Escrihuela Arlandis i la senyora Amparo Escrihuela Álvarez davant la sentència de data 10 de març de 1998 dictada pel Jutjat de Primera Instància número 2 de Sueca i confirmar-la en totes les parts.
  
2. Imposar les costes causades en aquesta alçada a la part apel·lant.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al Jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda la senyora María Carmen Correoso Correoso.
Diari Oficial de la Generalitat Valenciana


Sumari del DOGV 3504, del 27-05-1999 (1999/3794)

Ressenya de l'Acord de 5 de novembre de 1999, de la Comissió Territorial d'Urbanisme de Castelló, d'aprovació definitiva de l'homologació i el Pla Parcial del Sector R-4-A d'Orpesa.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3504

Data del DOGV
:   27-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3794


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de l'Acord de 5 de novembre de 1999, de la Comissió Territorial d'Urbanisme de Castelló, d'aprovació definitiva de l'homologació i el Pla Parcial del Sector R-4-A d'Orpesa. [1999/Q3794]
  
De conformitat amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994), es publica una ressenya dels acords de la Comissió Territorial d'Urbanisme de Castelló de 5 de novembre de 1999, d'aprovació definitiva de determinats plans urbanístics, i publicats en el Butlletí Oficial de la Província de Castelló de 2 de març de 1999.
  
Acord d'aprovació definitiva de l'homologació i el Pla Parcial del Sector R-4-A d'Orpesa.
  
Contra l'anterior acord, que no posa fi a la via administrativa, es pot interposar recurs ordinari davant el conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.
Diari Oficial de la Generalitat Valenciana


Sumari del DOGV 3507, del 01-06-1999 (1999/5101)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   3507

Data del DOGV
:   01-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5101


Organisme emissor
:   Caixa Rural San José de L'Alcora, SCOOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [1999/Q5101]
  
En compliment de l'acord adoptat pel Consell Rector d'aquesta societat cooperativa de crèdit i de conformitat amb el que s'estableix legalment i estatutàriament, es convoca a tots els socis d'aquesta Caja Rural per a realitzar Assemblea General ordinària al centre social de l'entitat, situat en aquesta localitat, al carrer Major, número 27, 1, el proper dia 19 de juny de 1999, a les 17.30 hores en primera convocatòria i a les 18.00 hores en segona, a fi de tractar els distints punts de l'ordre del dia següent:
  
1. Examen de la gestió social. Aprovació, si escau, dels comptes anuals corresponents a l'exercici econòmic de 1998.
  
2. Acords sobre la distribució de resultats.
  
3. Aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i Pla d'Inversions i Despeses d'aquest Fons per a l'exercici d'enguany.
  
4. Nomenament d'auditor extern, per a verificar els comptes anuals corresponents a l'exercici d'enguany.
  
5. Cessió d'actius i passius destinats a l'activitat financera d'aquesta Caja Rural, com a resultat de l'aportació no dinerària al capital social d'aquesta Caja Rural, Credicoop. Sociedad Coperativa de Crédito.
  
6. Transformació d'aquesta Caja Rural en cooperativa agrària. Modificació dels estatuts socials com a conseqüència del canvi d'objecte social i per a l'adaptació d'aquesta a la nova normativa legal que li és aplicable.
  
7. Suggeriments i preguntes al Consell Rector.
  
6. Decisió sobre aprovació de l'acta. Designació de socis a aquest efecte.
  
Artana, 18 de maig de 1999.- El president: Juan Herrero Carot.
  
Nota
  
D'acord amb el que s'estableix en l'article 21 del Text Refós de la Llei de Cooperatives de la Comunitat Valenciana i en l'article 18 del Reial Decret 84/1993, de 22 de març, la totalitat de la documentació que fa referència a les propostes sobre les quals haja de decidir l'Assemblea es troba a disposició de tots els socis al domicili social de l'entitat, on es podrà examinar, de 09.00 a 14.00 hores, durant tots els dies hàbils següents al de l'anunci d'aquesta convocatòria i fins al mateix dia de la realització de l'assemblea. Els socis tenen dret a rebre gratuïtament, amb la sol·licitud per escrit prèvia, una còpia dels documents indicats.
Diari Oficial de la Generalitat Valenciana


Sumari del DOGV 3460, del 24-03-1999 (1999/1722)

Informació pública del depòsit de l'acta de constitució i els estatuts de l'associació professional denominada Asociación Profesional de Técnicos y Auditores en Prevención de Riesgos Laborales de la Comunidad Valenciana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1722


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública del depòsit de l'acta de constitució i els estatuts de l'associació professional denominada Asociación Profesional de Técnicos y Auditores en Prevención de Riesgos Laborales de la Comunidad Valenciana. [1999/Q1722]
  
Per a complir el que s'ha disposat en la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes establits en la indicada normativa, es fa públic que han sigut depositats en esta Oficina, adscrita a la Direcció General de Treball, l'acta de constitució i els estatuts de l'associació denominada Asociación Profesional de Técnicos y Auditores en Prevención de Riesgos Laborales de la Comunidad Valenciana, l'àmbit territorial de la qual se circumscriu al de la Comunitat Valenciana, i el professional comprén tots els professionals prevencionistes i auditors que complisquen els requisits exigits en l'article 8 dels estatuts, i que voluntàriament hi sol·liciten la seua afiliació.
  
Firmen l'acta de constitució el senyor Fernando Sala Aznar, la senyora Pilar Baño Ruiz i altres.
Diari Oficial de la Generalitat Valenciana


Sumari del DOGV 3523, del 23-06-1999 (1999/4642)

RESOLUCIÓ de 14 de maig de 1999, de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol II al I de diversos programes pressupostaris, afectes a la Conselleria de Benestar Social, per import de tres milions cent mil pessetes (3.100.000 PTA) Expedient 16.012/99-097.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3523

Data del DOGV
:   23-06-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/4642


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 14 de maig de 1999, de la Conselleria d'Economia, Hisenda i Administració Pública, per la qual s'autoritza determinada transferència de crèdit del capítol II al I de diversos programes pressupostaris, afectes a la Conselleria de Benestar Social, per import de tres milions cent mil pessetes (3.100.000 PTA) Expedient 16.012/99-097. [1999/M4642]
  
A fi de donar cobertura pressupostària a les despeses de formació de personal no inclòs en formació de l'Institut Valencià d'Administració Pública, de la Conselleria de Benestar Social, s'han proposat ajustaments interns del capítol II a l'article 13 dels programes pressupostaris 311.10, 313.10, 313.20, 313.30 i 457.10 per import total de 3.100.000 pessetes.
  
En conseqüència, i d'acord amb el que disposen els articles 17 i 19 de la Llei 11/1998 de Pressupostos de la Generalitat Valenciana per a 1999, resolc:
  
Primer
  
S'autoritza la minoració de crèdit en les aplicacions pressupostàries que es detallen a continuació:
  
Aplicació Import
  
00.27.628.06.5 400.000
  
16.21.395.12.5 1.500.000
  
69.66.126.92.1 600.000
  
13.07.063.98.9 300.000
  
30.74.185.29.2 300.000
  
Total 3.100.000
  
Segon
  
S'autoritza l'augment de crèdit en les aplicacions pressupostàries que es detallen a continuació:
  
Aplicació Import
  
89.49.218.34.36 396.776
  
89.25.258.84.25 1.500.000
  
57.68.197.98.54 040.475
  
90.12.542.95.20 927.307
  
07.84.645.13.98 378.954
  
Total 3.100.000
Diari Oficial de la Generalitat Valenciana


Sumari del DOGV 3448, del 05-03-1999 (1999/1260)

Ressenya de la Resolució de 7 de gener de 1999, del conseller d'Obres Públiques, Urbanisme i Transports, que aprovà definitivament el Pla de Reforma Interior de millora del sector M-6A de Natzaret del PGOU de València.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3448

Data del DOGV
:   05-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1260


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució de 7 de gener de 1999, del conseller d'Obres Públiques, Urbanisme i Transports, que aprovà definitivament el Pla de Reforma Interior de millora del sector M-6A de Natzaret del PGOU de València. [1999/X1260]
  
El conseller d'Obres Públiques, Urbanisme i Transports, per Resolució de 7 de gener de 1999, va aprovar definitivament el Pla de Reforma Interior de millora del sector M-6A de Natzaret del Pla General d'Ordenació Urbana de València.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen els articles 57.2.f i 58 de la Llei Reguladora de la Jurisdicció Contenciosa Administrativa, i els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que es puga interposar qualsevol altre recurs que es considere oportú.
  
El text de la resolució juntament amb les Normes Urbanístiques aprovades s'ha publicat al Butlletí Oficial de la Província de València núm. 31, de 6 de febrer de 1999.
Diari Oficial de la Generalitat Valenciana


Sumari del DOGV 3628, del 18-11-1999 (1999/9715)

Recurs contenciós administratiu, procediment abreujat núm. 146/1999. Notificació i citació a comparèixer.
---------------------------------------------------------------------------------------------------------

### Dades del document

Número de DOGV
:   3628

Data del DOGV
:   18-11-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/9715


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu, procediment abreujat núm. 146/1999. Notificació i citació a comparèixer. [1999/X9715]
  
El director general de Justícia de la Conselleria de Justícia y Administracions Públiques, fa saber:
  
Que la senyora Rosa Roig Alemany ha interposat recurs contenciós administratiu, procediment abreujat número 146/99, davant el Jutjat Contenciós Administratiu número 3 de València, contra Resolució de 16 de juliol de 1999, de la Subsecretaria de Justícia de la Conselleria de Benestar Social, per la qual es convoca el concurs de mèrits, establit en la disposició addicional transitòria segona del Decret 126/1998, d'1 de setembre, de Govern Valencià, entre els funcionaris que pertanyen al cos de metges forenses integrats a l- Institut de Medicina Legal de València.
  
Per això, en compliment del que disposa l'article 49 de la Llei Reguladora de la Jurisdicció Contenciosa Administrativa, es notifica a les possibles persones interessades que, a la sala esmentada, s'ha remés l'expedient administratiu impugnat i que se'ls cita pel termini de nou dies a fi que puguen comparèixer en els esmentats actes, si ho estimen convenient, mitjançant un escrit en la forma correcta adreçat a la sala contenciosa administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix davant el present recurs en defensa del manteniment de l'acte recorregut.